CELEX: 32022D0995
Language: hu
Date: 2022-06-24 00:00:00
Title: A Tanács (KKBP) 2022/995 határozata (2022. június 24.) az ukrajnai helyzetet destabilizáló orosz intézkedések miatt hozott korlátozó intézkedésekről

2022.6.24.   
               
               
                  HU
               
               
                  Az Európai Unió Hivatalos Lapja
               
               
                  LI 167/3
               
            
         A TANÁCS (KKBP) 2022/995 HATÁROZATA
         (2022. június 24.)
         az ukrajnai helyzetet destabilizáló orosz intézkedések miatt hozott korlátozó intézkedésekről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. július 31-én elfogadta az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozatot (1).
                  
               
                     (2)
                  
                  
                     A Tanács 2022. június 3-án elfogadta a (KKBP) 2022/884 határozatot (2), amellyel módosította a 2014/512/KKBP határozatot, és további korlátozó intézkedéseket vezetett be a (KKBP) 2022/884 határozat mellékletének 4. pontjában említett egyes médiaorgánumoknak az Unióban folytatott vagy az Unióba irányuló műsorszolgáltató tevékenységeinek felfüggesztése érdekében. A (KKBP) 2022/884 határozat 1. cikkének 14. pontja értelmében az ilyen intézkedéseknek az említett, egy vagy több médiaorgánum tekintetében való alkalmazhatóságának feltétele a Tanács által elfogadandó további határozat.
                  
               
                     (3)
                  
                  
                     A vonatkozó esetek vizsgálatát követően a Tanács arra a következtetésre jutott, hogy a 2014/512/KKBP határozat 4g. cikkében említett korlátozó intézkedéseket 2022. június 25-től alkalmazni kell a (KKBP) 2022/884 határozat mellékletének 4. pontjában említett valamennyi szervezet tekintetében,
                  
               ELFOGADTA EZT A HATÁROZATOT:
         
            1. cikk
            A 2014/512/KKBP határozat 4g. cikkében említett intézkedéseket 2022. június 25-től alkalmazni kell a (KKBP) 2022/884 határozat mellékletének 4. pontjában említett valamennyi szervezet tekintetében.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. június 24-én.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  A Tanács 2014/512/KKBP határozata (2014. július 31.) az ukrajnai helyzetet destabilizáló orosz intézkedések miatt hozott korlátozó intézkedésekről (HL L 229., 2014.7.31., 13. o.).
         
            (2)  A Tanács (KKBP) 2022/884 határozata (2022. június 3.) az ukrajnai helyzetet destabilizáló orosz intézkedések miatt hozott korlátozó intézkedésekről szóló 2014/512/KKBP határozat módosításáról (HL L 153., 2022.6.3., 128. o.).